SARS-CoV-2-rokotteen kehittely
Testeihin edenneitä rokoteaihioita

Tunnetuimpia kliinisiin testeihin edenneitä COVID-19-rokote-ehdokkaita on mainittu alla olevassa taulukossa.[lähde? ]
| Rokoteaihio | Kehitysvaihe  1> 9.2020 | Yritys | Maa | Tyyppi | Muuta |
| --- | --- | --- | --- | --- | --- |
| Sputnik V (Gam-COVID-Vac, Gam-COVID-Vac Lyo) | III, käytössä Venäjällä ja muutamissa muissa maissa | Gamaleya Research Institute |  Venäjä | Adenovirusvektori, ei-jakautuva | Ensimmäisten kokeiden mukaan rokote on turvallinen. Aiheuttaa vuorokauden kestävät flunssaoireet. Venäjä hyväksyi rokotteen massatuotantoon elokuussa 2020. Rokotteella aletaan rokottaa jo lokakuussa, vaikka sen suojaustehosta ei ole varmuutta. III-vaiheen kokeet vielä tekemättä. Rokote herättänyt laajaa arvostelua myös Venäjällä. Onnistuessaan rokote olisi maailman ensimmäinen yleiseen käyttöön tarkoitettu SARS-CoV-2-rokote. Kahdessa erässä annettava rokote soveltuu vain 18–60-vuotiaille, ja sillä on yli 100 haittavaikutusta. Venäjä alkaa marraskuussa rokottaa terveydenhuoltohenkilöstöä ja riskiryhmiä. Venäjällä on todettu COVID-19 kolmella rokotteen saaneella terveydenhuollon työntekijällä. Venäjä on julistanut rokotteensa 92 % tehokkaaksi. Tätä on selitetty immuunivasteen hitaalla muodostumisella: SARS-CoV-2 on ehtinyt tarttua ennen vastustuskyvyn syntyä. |
| BNT162 | III/Hyväksytty monissa länsimaissa | Biontech, Fosun Pharma, Pfizer |  Saksa | RNA-rokote | Rokote kehittää vasta-aineita SARS-CoV-2:ta vastaan. Tuottaa myös T-soluvasteen. Rokotetta on testattu syyskuun puolivälissä jo 30 000 ihmisellä, ja tavoitteena on testata sitä vielä 44 000 ihmisellä. Tutkimus on laajentumassa yli 16-vuotiaisiin nuoriin ja riskiryhmään kuuluviin. Pfizer aloitti rokotteiden valmistuksen 20. lokakuuta 2020 ennen rokotteen hyväksymistä.Alustavien 3. vaiheesta saatujen tietojen mukaan rokote on riittävän hyvä, estää 90 % sairastumisista. Ei ole silti tietoa, sopiiko rokote vaikkapa vanhuksille. Rasite on rokotteen kylmäsäilytyksen vaatima kallis hinta. Haittojakaan ei vielä täysin tunneta. Rokote tulee jakeluun Yhdysvalloissa joulukuussa. Yhdistynyt kuningaskunta alkoi rokottaa tällä ensimmäisenä länsimaana SARS-CoV-2:ta vastaan 8. joulukuuta 2020. Rokote aiheuttaa jossain tapauksissa allergisia reaktioita, jotka eivät ole vaarallisia. |
| mRNA-1273 | III/Hyväksytty Yhdysvalloissa, Euroopassa | Moderna |  Yhdysvallat | RNA-rokote | Ensimmäisen vaiheen ihmiskokeet onnistuneet. Rokote aiheuttaa lieviä flunssaoireita, ja tuottaa vasta-aineita, muttei tiedetä kehittääkö se immuniteetin ihmisillä. Rokotteen laajemmat ihmiskokeet alkoivat heinäkuussa. Näiden kokeiden mukaan rokote on luultavasti turvallinen ja laukaisee immuunireaktion 18–71-vuotiaissa.Alustavien III vaiheen testitulosten mukaan rokote toimii 94,5 prosentin varmuudella. Ei torju itse virusta, vain sen vakavat oireet. Toisen vaiheen tulosten mukaan rokote toimii hyvin myös ikäihmisillä. |
| AZD1222  (sama kuin ChAdOx1 nCoV-19) | III/hyväksytty Yhdistyneessä kuningaskunnassa | Oxfordin yliopisto, Astra Zeneca, Serum Institute of India |  Yhdistynyt kuningaskunta | Adenovirus-pohjainen vektorirokote. Ei-jakautuva.  | Rokotteen on testattu tuottavan vasta-aineita kuudella reesusmakakilla. Rokote tuottaa vahvan immuunivasteen. Koerokote ei kuitenkaan estänyt virusinfektiota. Rokote tuottaa myös SARS-CoV-2:ta tuhoavia T-soluja. 60 %:lla rokotteen saaneista saa kuumetta, päänsärkyä ja muita flunssaoireita. Rokote luo yhtä vahvan immuniteetin vanhuksille ja nuorille. Rokote on lupaava, muttei varma. Rokotetta testataan kesällä-syksyllä 2020 monissa maissa laajassa III vaiheen testissä  Intialainen lääkeyhtiö, maailman suurin rokotevalmistaja Serum Institute of India aloitti rokotteen valmistuksen ennen kliinisten kokeiden tuloksia. Samoin Astra Zeneca lääkeyhtiö aikoo tuottaa rokotetta, vaikka sitä ei ole vielä hyväksytty.. Astra Zeneca keskeytti syyskuun alussa koerokotukset alle viikoksi, koska yksi rokotteen saaneista sai selkäydintulehduksen. Astra Zeneca testaa rokotetta parhaillaan useissa maissa, joissa COVID-19:a esiintyy runsaasti (mm. Yhdysvalloissa ja Brasiliassa). 6. lokakuuta rokote oli Euroopan lääkeviraston nopeutetussa arvioinnissa. Rokotteen teho on alustavien tietojan mukaan annoksesta riippuen 62–90 %, mitä pidetään hyvänä. Rokote on halvempi kuin RNA-rokotteet, ja sen jakelu on niitä helpompaa, koska se säilyy jääkaappilämpötilassa. Rokotteen puolikas-täysi annos, yli 90 % teho on vain alle 55-vuotiaille. Tarvitaan uusia kokeita. Yhdysvallat ei hyväksynyt tätä rokotetta, koska se ei ole kyllin tehokas verrattuna Modernan rokotteeseen. Yhdistynyt kuningaskunta hyväksyi rokotteen 30. joulukuuta 2020. |
| Ad5-nCoV | III, alustavassa käytössä | CanSino Biologics |  Kiina | Adenovirus-pohjainen vektorirokote, ei-jakautuva | Rokote tuottaa ihmisillä vasta-aineita ja T-soluja. Sivuvaikutus: flunssaoireet. Rokotetta ei toistaiseksi ole osoitettu toimivaksi. Hyväksytty suppeaan käyttöön. |
| Coronavac | III, alustavassa käytössä | Sinovac |  Kiina | Inaktiivinen SARS-CoV-2. | Rokote kehittää vasta-aineita apinoilla ja 90 prosenttia ihmisistä. Rokotteella ei ole merkittäviä sivuvaikutuksia. Hyväksytty suppeaan käyttöön. Rokotteen teho yli 50 %. |
| Covaxin (BBV152) | I-II, hyväksytty | Bharat Biotech |  Intia |  | Intia hyväksyi rokotteen ilman riittävää testausta, mikä herätti arvostelua.[lähde? ] |
| Epi-Vac-Corona | I-II | Vektor State Research Center of Virology and Biotechnology |  Venäjä | Peptidi (proteiini aliyksikkö) | Venäjä hyväksyi rokotteen toisena Sputnik V:n jälkeen, ennen laajoja kokeita. |
| Covac-1 | II | Imperial College |  Yhdistynyt kuningaskunta | saRNA-rokote | Rokote on lähellä hyväksyntää, jos se toimii ilman haittavaikutuksia. |
| Wuhan/Sinopharm(BBIBP-CorV) | III | Wuhan institute of biological products/Sinopharm |  Kiina | Inaktivoitu SARS-CoV-2 | Rokotteen teho yli 79 %. |
| Beijing/Sinopharm | III | Beijing institute of biological products/Sinopharm |  Kiina | Inaktivoitu SARS-CoV-2 |  |
| JNJ-78436735 (Ad26.COV2.S) | III | Janssen, Johnson & Johnson |  Yhdysvallat | Adenovirusvektori (Ad26) | Toisin kuin kilpailijansa, J&J tutkii mahdollisuutta rokottaa vain yhdellä rokotuskerralla, ei kahdella.. J&J keskeytti 13. lokakuuta kokeet toistaiseksi koehenkilön sairastumisen takia. Yhtiö jatkoi 3. vaiheen testausta lokakuun lopusta alkaen. |
| NVX-CoV2373 | III | Novavax |  Australia,  Yhdysvallat | Piikkiproteiini nanohiukkanen | Kehittää vasta-aineita ja T-soluja. Joillekin flunssaoireita. |
| ZF2001 (RBD-Dimer) | III | Anhui Zhifei Longcom Chinese Academy of Sciences |  | Piikkiproteiini |  |
| INO-4800 | II | Inovio Pharmaceuticals, CEPI, Korea National Institute of Health, International Vaccine Institute |  Etelä-Korea,  Yhdysvallat | DNA-plasmidi, joka toimitetaan elektroporaatiolla.  | Eläinkokeet ovat onnistuneet. Ensimmäisen vaiheen ihmiskoe on onnistunut. 94 prosentille koehenkilöistä kehittyi immuunivaste SARS-CoV-2:ta vastaan. |
| CVnCoV  | I | Curevac |  Saksa | RNA-rokote | I-vaiheen kokeet lupaavia. |
| CoVLP | II-III | Medicago, Sanofi, Glaxo Smith Cline |  Kanada | Virusta muistuttava partikkeli, adjuvantti | Kehitystyö hidastuu, koska rokoteaihio ei antanut kokeissa riittävää suojaa yli 50-vuotiaille ihmisille. |
| COV1-VAC | I | Codagenix |  Yhdistynyt kuningaskunta | Heikennetty virus, nenäsuihke | Eläinkokeet onnistuneet. Ei vaadi kylmäkuljetusta. Annetaan nenäsuihkeena. Yksi rokotuskerta riittää. |
Venäläinen Sputnik V -rokote on hyväksytty Venäjällä ilman kolmosvaiheen rokotetestausta. Rokotteen turvallisuudesta ja tehosta kiistellään.
Biontechin ja Pfizerin lähetti-RNA:ta hyödyntävä rokote